**NOTĂ**

**la documentul normativ NCM L.02.12-1:2017 „Indicator de preţuri de referinţă de prospecţiuni geodezice”**

Prezentul Indicator al preţurilor de referinţă pentru prospecţiuni inginero-geodezice în construcţii (denumit în continuare ”Indicator”) este destinat pentru determinarea preţului de referință în vederea formării ulterioare a preţurilor de ofertă şi contractuale pentru elaborarea documentaţiei de proiect pentru toate tipurile de construcţii.

Indicatorul de preţuri de referinţă este elaborat în baza normativului „Cправочник базовых цен на инженерные изыскания для строительства инженерно-геодезические изыскания” Россия, 2004 г. adaptat pentru condițiile Republicii Moldova

Preţurile de referință sunt calculate în conformitate cu componenţa şi tehnologia modernă de executare a lucrărilor inginero-geodezice de teren şi de birou, ţinându-se cont de cerinţele standardelor GOST şi ale documentelor normative în vigoare. Preţurile includ cheltuieli general-administrative, rentabilitate, fără a ţine cont de taxa pe valoare adăugată.

Preţurile sunt calculate pentru condiţiile de executare pe întreg teritoriu al Republicii Moldova (conform nivelului salariului), în perioada favorabilă a anului şi regimul normal de executare a lucrărilor de prospecţiuni.